Notum sit omnibus presentibus et futuris quod ego dominus Rainerius de Calvo Monte concedo domui cisterciensi et fratribus ibidem Deo servientibus, quicquid reclamabam et quicquid hereditario jure antecessores mei possederunt in finagio qui nunc dicitur Saules. Hoc etiam donum posui in manu domni Ugonis ducis Burgundie. Hoc donum laudavit Maria uxor mea et filii mei Josbertus, Milo et Stephanus et filia mea Mathildis. Hujus rei testes fuerunt: Radulfus abbas de Longovado, Willermus monachus ejus, magister Girardus de Wanjonirivo, Hyldierius miles, Galterus de Bello Ma[n]so, Girardus sacerdos de Calvomonte.